पाएं अपने शहर की ताज़ा ख़बरें और फ्री ई-पेपरडाउनलोड करें
गोतस्करों और गोरक्षकों के बीच मंगलवार अलसुबह भिड़ंत हो गई, जिसमें 3 गोरक्षक गंभीर रूप से घायल व दो जख्मी हो गए। सभी को उपचार के लिए प्राइवेट नर्सिंग होम में एडमिट कराया गया।
गोरक्षक दल के प्रधान मोनू मानेसर ने बताया कि सुबह 5:00 बजे सूचना मिली कि दो स्कॉर्पियो और इंडेवर में गोवंश को भरकर गोकशी के लिए दिल्ली-मुंबई एक्सप्रेस-वे पर राजस्थान की ओर ले जा रहे हैं। उन्होंने बोलेरो गाड़ी में संगठन के 5 सदस्यों को भेज कर एक्सप्रेस-वे पर नाकाबंदी की। थोड़ी देर बाद दोनों गाड़ी आती दिखाई दी।
स्कॉर्पियो ने संगठन की गाड़ी में टक्कर मार दी, जिसमें अशोक कुमार, मनोज कुमार व राहुल गंभीर रूप से घायल हो गए, जबकि दो अन्य को चोट पहुंची है। बोलेरो के परखच्चे उड़ गए। मोनू ने बताया कि स्कॉर्पियो गाड़ी में भरी हुई तीन गोवंश को रास्ते में फेंक गए, जबकि इंडेवर गाड़ी में गोवंश से भरे गाड़ी को लेकर गोतस्कर फरार हो गए।
तीनों गोवंश को फिरोजपुर झिरका की स्थानीय गोशाला में उतार दिया गया। वहीं, बोलेरो गाड़ी को फिरोजपुर झिरका के प्राइवेट नर्सिंग होम के सामने लाया तो लोगों का कहना था कि इस गाड़ी में गो रक्षक दलों का बचना मुश्किल था। क्राइम ब्रांच के इंचार्ज कंवरपाल सिंह ने केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn